În unele cazuri, 12 este mai mare decât 16, spune Liviu Pop, fost ministru al Educaţiei şi profesor de matematică.

Senatorul PSD fost întrebat de jurnalişti despre greşelile din manualul de matematică de clasa I, în care simbolul "mai mic" între numărul 12 şi numărul 16 este trecut corect, doar că la interpretare se spune că, de fapt, 12 este mai mare decât 16.

Fostul ministru s-a scuzat ulterior, spunându-le jurnaliştilor că nu a înţeles exact întrebarea, însă tot a greșit. În baza 5 nu există cifra 6.

Liviu Pop, fost ministru al Educaţiei: Deci în baza numerică 10, 12 este mai mic decât 16. În altă bază numerică, 12 s-ar putea să fie mai mare ca 16, adică în baza 5 (sic!).

Reporter: Nu credeţi că este sfidator să le spuneţi unor părinţi de copii de clasa I că 12 e mai mare decat 16 în baza 10, în baza 5?

Liviu Pop: Nu, nu, nu, eu nu am stiut de ce m-aţi întrebat. Eu am răspuns din prisma întrebării, fără să știu la ce nivel de învățământ vă referiți.